FANCY หมดรายได้พิเศษ งบฯ Q1/58 พลิกขาดทุน 34.10 ลบ.
FANCY หมดรายได้พิเศษ งบฯ Q1/58 พลิกขาดทุน 34.10 ลบ. จาก 77.87 ลบ. ในปีก่อน
15 พ.ค. 2558

บริษัท แฟนซีวู๊ด อินดัสตรีส จำกัด (มหาชน) หรือ FANCY รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีผลขาดทุนสุทธิ 34.10 ล้านบาท หรือขาดทุนสุทธิ 0.07 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 77.87 ล้านบาท หรือมีกำไรสุทธิ 0.17 บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากบริษัทมีรายได้อื่นในไตรมาส 1 ปี 57 มาจากการจำหน่ายที่ดินพร้อมสิ่งปลูกสร้างที่โรงงานสมุทรปราการที่ไม่ได้ใช้งานเป็นส่วนใหญ่ จึงเป็นผลทำให้บริษัทมีผลประกอบการขาดทุน